b'\n_START_ARTICLE_\nAdelboden\n_START_PARAGRAPH_\nAdelboden je letovi\xc5\xa1ko in zimsko\xc5\xa1portno mesto v \xc5\xa0vici, v kantonu Bern. Leta 2011 \xc5\xa1teje kraj 3700 prebivalcev. Mesto ima slikovito lego na severni strani Bernskih Alp, v zgornjem delu doline Engstligental, ju\xc5\xbeno od Thunskega jezera na nadmorski vi\xc5\xa1ini 1350m. V okolici so obse\xc5\xbena smu\xc4\x8di\xc5\xa1\xc4\x8da, na katerih prirejajo tekmovanja za svetovni pokal._NEWLINE_Dana\xc5\xa1nje ime kraja se je prvi\xc4\x8d pojavilo 1409. V 15. st. je kraj dobil katoli\xc5\xa1ko cerkev; v 16. st. pa se je pridru\xc5\xbeil reformaciji._NEWLINE_Sredi 19. st. je pri\xc5\xa1lo zaradi slabih letin do velikega pomanjkanja;zaradi tega se je veliko ljudi iz kraja izselilo._NEWLINE_Adelboden je kraj v katerem prebivalstvo \xc5\xbeivi ve\xc4\x8dinoma od kmetijstva in turizma.'